**Verejná súťaž (2019/S 187-453998, 25035-MST): MAMOGRAFICKÝ PRÍSTROJ 4 SKUPINY 5**

Vysvetlenie súťažných podkladov č. 2

Na základe žiadosti záujemcu o vysvetlenie súťažných podkladov zo dňa 18.10.2019 predkladáme nasledovné vysvetlenie súťažných podkladov v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Otázka č. 1:**

Žiadame o upresnenie, či predmetom záruky je dodanie mamografického prístroja s dĺžkou záruky na 24 alebo 48 mesiacov?

**Odpoveď 1:**

Na základe Vami položenej otázky verejný obstarávateľ upravuje kapitolu D– Obchodné podmienky čl. VI Reklamácie tovaru, vady tovaru bod. 3 a bod 4. nasledovne:

3. Predávajúci ručí za vlastnosti tovaru počas záručnej doby, ktorá bola predávajúcim stanovená na 4 roky; táto záručná doba začína plynúť odo dňa podpísania Inštalačného protokolu.

4. V záručnej dobe predávajúci zaväzuje:

a) bezplatne odstrániť všetky vady dodaného tovaru,

b) dodržať:

- kontrola čistoty a vyčistenie krytov na nedostupných plochách

- kontrola celistvosti signálnych a elektrických káblov

- kontrola konektorových spojení

- kontrola všetkých ovládacích prvkov a indikácie

- kontrola mechanických pohybov a posuvov

- kontrola a premazanie mechanických komponentov

- dopnutie reťazí a laniek

- nastavenie koncových spínačov

- kontrola ochranných vodičov

- kontrola vysokonapäťových obvodov a VN koncoviek

- nastavenie skiagrafických parametrov

- údržba software a potrebné kalibrácie

- odstránenie zistených nedostatkov

c) Profylaktická kontrola bude vykonávaná v dohodnutých dňoch v mesiaci v prípade poruchy v deň odstraňovania poruchy. Elektrické revízie budú vykonávané ročne o vykonanom meraní bude vykonaný záznam. Zároveň sa budú vykonávať pravidelné skúšky dlhodobej stability v zmysle zákona č. 87/2018 o radiačnej ochrane a o zmene a doplnení niektorých zákonov. Predávajúci sa zaväzuje vykonávať službu minimálne raz štvrťročne. V prípade poruchy zariadenia servisná odozva maximálne do 12 hodín od nahlásenia poruchy v rámci pracovných dní a servisný zásah do maximálne 24 hodín v rámci pracovných dní.

d) v prípade, ak opravu alebo preventívnu servisnú prehliadku tovaru, bude potrebné vykonať mimo miesta dodania tovaru (Čl. IV. bod 2 tejto zmluvy) zabezpečiť dopravu tovaru na miesto vykonania opravy alebo preventívne servisnej prehliadky na vlastné náklady, uvedené platí aj pre vrátenie tovaru späť na miesto dodania.

Upravená Kúpna zmluva je zverejnená v profile VO.